V zvezek napiši nov naslov:

**KAJ GLEDE VERSKIH SKUPNOSTI DOLOČA USTAVA REPUBLIKE SLOVENIJE?**

Pozorno si najprej **oglej** sliko in **razmisli**, kaj sporoča.

**Nato natančno preberi** **besedilo v oranžnem okvirčku** in **odgovori na vprašanje**. Odgovarjaj tako, da **vprašanje** (samo vprašanje!) **prepišeš** v zvezek in pod njega **zapišeš** **odgovor**.



**Ustava Republike Slovenije (41. člen – svoboda vesti):**

* *Izpovedovanje vere in drugih opredelitev v zasebnem in javnem življenju je svobodno.*
* *Nihče se ni dolžan opredeliti glede svojega verskega ali drugega prepričanja.*
* *Starši imajo pravico, da v skladu s svojim prepričanjem zagotavljajo svojim otrokom versko in moralno vzgojo. Usmerjanje otrok glede verske in moralne vzgoje mora biti v skladu z otrokovo starostjo in zrelostjo ter z njegovo svobodo vesti, verske in druge opredelitve ali prepričanja.*

**Vprašanje številka 1:**

**1. Kakšno je izpovedovanje vere in drugih opredelitev v Republiki Sloveniji?**

**V Republiki Sloveniji je izpovedovanje vere svobodno. Vsak si lahko izbere svojo vero ali pa ne veruje. Nikomur ni dolžan razlagati o svojem verskem prepričanju. Vse vere so enakopravne.**

**Ponovno natančno preberi** **besedilo v oranžnem okvirčku** in **odgovori na vprašanje**.

**Vprašanje številka 2:**

**Kaj pomeni, da so država in verske skupnosti ločene?** **Pojasni in navedi primer.**

**To pomeni, da se država ne sme vmešavati v verske zadeve. Vsak si izbere vero po svoje. Ravno tako se vera in verski voditelji ne smejo vmešavati v državne zadeve.**

**Učenci na naši šoli pripadajo različnim veram in lahko v skladu s svojo vero opravljajo svoje verske obrede. Država se v to ne sme posegati ali pa npr. te obrede preprečevati, kot se je to dogajalo v zgodovino, ko je država dovolila samo eno vero.**

**Vsako sovraštvo do drugih ver je prepovedano.**

**Ustava Republike Slovenije (7. člen):**

* *Država in verske skupnosti so ločene.*
* *Verske skupnosti so enakopravne; njihovo delovanje je svobodno.*

**Ustava Republike Slovenije (63. člen – prepoved spodbujanja k neenakopravnosti in nestrpnosti ter prepoved spodbujanja k nasilju in vojni)**

* *Protiustavno je vsakršno spodbujanje k narodni, rasni, verski ali drugi neenakopravnosti ter razpihovanje narodnega, rasnega, verskega ali drugega sovraštva in nestrpnosti.*
* *Protiustavno je vsakršno spodbujanje k nasilju in vojni.*

**Odpri učbenik na strani 81, 82 in preberi besedilo. Nato pa preberi še besedilo na strani 83 in odgovori še na:**

**Vprašanje številka 3:**

**3. Koliko verskih skupnosti je leta 2017 delovalo v Sloveniji?**

**V Sloveniji je delovalo 50 verskih skupnosti.**

**Navedi štiri najbolj razširjene verske skupnosti v Sloveniji?**

**Najbolj razširjene so bile: katoliška, pravoslavna, islamska in protestantska.**

**Katere tri pripadajo krščanski veri?**

**Katoliška, pravoslavna in protestantska. Na te tri velike skupine cerkva se je med drugim razdelilo krščanstvo.**

**Oglej si graf v učbeniku na str. 71.**

**Tisti, ki vas ta tema bolj zanima pa si preberite v učbeniku še besedilo na strani 84 in 85.**